உருமெறி பாம்பிற் புரளும் செருமொய்ம்பிற் சேஎய்பொரு தட்ட களத்து. முருகனைப் போன்று சோழன் போரிட்ட களத்தில், போர்வீரர்களால் வெட்டப்பட்டு யானைகளின் துதிக்கைகள் கீழே விழுந்து அசைந்தன. அக்காட்சி இடி ஒலியோடு மலைமீது பேரிடி விழுந்தமையால் அதிர்ச்சியடைந்த பாம்புகள் கீழே விழுந்து புரள்வது போல் இருந்தது. பாடல்: 14. கவளங்கொள் யானையின் கைதுணிக்கப் பட்டுப் பவளஞ் சொரிதரு பைபோல் திவள்ஒளிய ஒண்செங்குருதி உமிழும் புனனாடன் கொங்கரை அட்ட களத்து.